### Resumé

Som led i den løbende opfølgning på budget fremlægges halvårsregnskab for perioden januar til september 2025. På driften forventes en overførsel til 2026 på 7,1 mio. kr. som primært skyldes mindreforbrug på den kollektive trafik.

På anlæg forventes der overførsler til 2026 på 60,6 mio. kr. i udgift og 1,8 mio. kr. i indtægt.

### Sagsfremstilling

Nedenstående tabel viser det forventede resultat for Teknisk Udvalgs drift fordelt på områder pr. 30. september 2025.

![](data:image/jpeg;base64...)

Figur 1: Tabel med forventet regnskab og forventede overførsler til 2026 på Teknisk Udvalg drift på hovedområder. Drift

I Anlæg & Infrastruktur fortsætter arbejdet med støjplan og p-pladser ladestandere ind i 2026, hvorfor der forventes overført 0,150 mio. kr.

På Kollektiv Trafik forventes der en positiv efterregulering fra Sydtrafik vedr. Regnskab 2024. Det betyder et mindreforbrug på 4,7 mio. kr. i 2025 på den kollektive trafik. Mindreforbruget er større end halvårsregnskabet. Det skyldes at vi allerede er kompenseret for forbruget vedr. DGI landsstævne, men en del af udgifterne / manglende indtægter indgår først i den endelige regnskabsregulering, som kommer fra Sydtrafik i 2026.

I [adresse] og [adresse] er en forventet overførsel på 2,250 mio. kr. til 2026. Dette skyldes flere ting:

* Den primære årsag er en øget indtægt på Materielgården på en række meropgaver i 2025, samt mindre reservedelskøb. Dertil kommer kompensation på 0,266 mio. kr. for nye leasingaftaler vedr. elbiler, som leveres næste år. I alt forventes der overført 1,5 mio. kr. til optimering af den omkringliggende plads i 2026, nye leasingaftaler samt integrering af medarbejdere flyttet fra [adresse].
* Der er 0,3 mio. kr. i mindreforbrug på multibanen/skøjtebanen, idet skøjtebanen ikke længere driftes. De overføres til 2026, hvor de sammen med driftsbesparelsen for næste år skal anvendes til ny belægning på multipladsen jf. beslutning i halvårsregnskabet.
* Derudover strækker projekt driftsweb sig ind i 2026.

**Anlæg**

![](data:image/jpeg;base64...)

Figur 2: Forventet regnskab og forventet overførsel på anlæg

Af et samlet nettobudget på 291,471 mio. kr. inkl. overførsler fra 2024 på 99,4 mio. kr., forventes der overført 60,602 mio. kr. i udgifter og 1,829 mio. kr. i indtægter til 2026.

De forventede udgiftsoverførsler til 2026 vedrører i overskrifter:

* 12,5 mio. kr. - Boliger, renovering & opretning af bygninger, By- & Områdefornyelse
* 32,1 mio. kr. - Veje og stiprojekter
* 16,0 mio. kr. - Øvrig ([adresse])

Den forventede anlægsoverførsel bør ses i lyset af, at ca. 58% af det korrigerede budget består af overførsler, fremrykninger og tillægsbevillinger.

Af større enkelte overførsler kan nævnes:

* "Pæleorm, [adresse]" - 16 mio. kr. - projekt godkendt 28.5.2025 til udførsel i 2025 og 2026 - finansiering med tillægsbevilling i 2025.
* "Vedligehold Haller, halgulve og stadions" - 8,3 mio. kr. - har afventer licitationsresultater på delprojekter - der forventes samlet et mindreforbrug.
* "Udvidelse af [adresse] ved [adresse]" - 4,4 mio. kr. - forventer mindreforbrug, licitationsresultat var lavere end forventet - korrigeres ifm. afslutning af projektet.
* "Einer Thorsen vest om Kasper Bach" - 4,4 mio. kr. - forventer mindreforbrug - afventer resultat af voldgiftssag.
* "Fårupvej Jelling, Cykelsti" - 4,1 mio. kr. - forsinkelser grundet manglende godkendelser ved Slots og Kulturstyrelsen samt Miljøstyrelsen. Projektet tilpasset jf. BY 1.10.2025 med tillægsbevilling på 4,1 mio. kr.
* "[adresse]" - 2,8 mio. kr. - afventer fortsat proces ift. renovering og gentænkning af centret. Der er afsat yderligere budget ifm. budgetforlig 2026-2029 til projektet.

For at reducere overførsler, fremrykkes arbejder og budget på projekter hvor det er muligt fra 2026, og samtidig udskydes budget til 2026 på projekter, hvor der er forventet overførsel. Ovenstående forventede overførsel er inkl. en samlet reduktion på 29,5 mio. kr. Der fremrykkes eksempelvis 7,5 mio. kr. på Klimaskærm og 10,2 mio. kr. på [adresse][adresse] fra 2026 til 2025.

På det fælles Klima-, Natur- og Miljøudvalg/Teknisk Udvalg projekt vedr. Pumpestation Vesterbrogade er der et mindreforbrug på 1,020 mio. kr. Restbudget søges overført til anlægsprojektet Vejskred til nyt fælles Klima-, Natur- og Miljøudvalg/Teknisk Udvalg projekt.
Det vedrører afvanding/dræning af kommunal skovskråning mod offentlig dobbeltrettet fællessti bag [adresse]. Natur og Udeliv bruger hvert år relativt store ressourcer på at stabilisere skovskråningen, men det kræver en større anlægsinvestering i et afvandingssystem med vertikaldræn for at løse problemstillingen og dermed reducere risikoen for jordskred med beskadigelser og lukning af hovedstien til følge.

De enkelte anlægsprojekter ses i bilaget "TU Anlæg - Johan Krogh", hvor ændringer af rådighedsbeløb fremgår. Der er ligeledes et bilag "TU Anlæg - Anlægsbevilling", hvor ændringer af de enkelte anlægsbevillinger fremgår. Disse vil indgå i den videre behandling i Økonomiudvalget og Byrådet.

**Høring**

Centralt Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen indgår i den samlede kvartalsopfølgning til Økonomiudvalget og Byrådet.

### Indstilling Teknik- og Miljødirektøren indstiller

**at** kvartalsopfølgning for drift og anlæg godkendes.

### Beslutning

Godkendt.

Jesper Schmidt var fraværende.